प्रो. छीपा ने नए पाठ्यक्रम तैयार करने के साथ ही विज्ञान और तकनीक में हिन्‍दी भाषा में पुस्‍तक निर्माण की दिशा में बड़ा कार्य आरंभ किया जो अनवरत जारी है। डिग्री कोर्सेस में जैवविविधता में स्‍नातकोत्‍तर, एलएलएम, मत्‍स्‍ यकी, बीएड, इंजीनियरिंग में इलेक्ट्रिकल, मकैनिकल एवं सिविल इंजिनियरिंग डिग्री और डिप्लोमा कोर्सों में दाखिला तथा इस क्षेत्र में करीब 250 सालों से कायम अंग्रेजी के वर्चस्व को तोड़ना उनके द्वारा अब तक किए गए संस्थापक कुलपति के रूप में वे स्‍थापित कार्य हैं, वहीं योग के विविध पाठ्यक्रम, गर्भ संस्‍कार तपोवन केंद्र जिनके लिए यह विश्‍वविद्यालय सदैव उन्‍हें याद करेगा। किंतु जो वह नहीं कर पाए वह हैं, अपने यहां शिक्षक और अन्‍य कर्मचारियों की स्‍थायी भर्ती, नियमित और संविदा आधारित। विश्‍वविद्यालय अभी भी राज्‍य उच्‍चशिक्षा विभाग के प्राध्‍यापकों के भरोसे ही चल रहा है। दूसरा जो बड़ा कार्य अब तक होना था वह था उसके अपने शिक्षा परिसर का निर्माण जोकि लम्‍बे समय से निर्माणाधीन ही है।